Barbara Gonzaga
Barbara Gonzaga, pe Barbarina (1455 – 1503), a oa ur briñsez eus Mantova, deuet da vout dugez Württemberg.

Merc'h e oa da Ludovico III Gonzaga, markiz Mantova adal 1444 betek 1478, ha d'e bried Barbara von Brandenburg (1423–1481). 

E 1474 e voe dimezet e Mantova da Eberhard V, Kont Württemberg lesanvet "ar Barveg", dug abaoe 1459 evel Eberhard Iañ, Dug Württemberg, war-lerc'h e vreur henañ Ludwig II Württemberg-Urach, kont Württemberg-Urach.
 
Goude an eured e vevas e kastell Urach. Goude feur-emglev Münsingen e 1482 e voe unvanet kontelezhioù Württemberg-Stoccarda ha Württemberg-Urach, hag e 1495 e teuas da vout kentañ dugez Württemberg.

Bugale
Mab ebet n'he doe, hag he merc'hig nemeti a varvas en he c'havell. 
Barbara (Bad Urach, 1475- 1475).

Diwezh he buhez
Goude marv he fried Eberhard e miz C'hwevrer 1496 e voe kemeret ar gurunenn gant e niz Eberhard II. Mervel a reas Barbara e Tübingen. 

Dugezed Württemberg
Tiegezh Gonzaga
Ganedigezhioù 1455
Marvioù 1503